DA Den Europæiske Unions Tidende L 55/12

KOMMISSIONENS FORORDNING (EF) Nr. 349/2005

af 28. februar 2005

om reglerne om fællesskabsfinansiering af aktioner af hastende karakter og bekæmpelse af visse sygdomme hos dyr som omhandlet i Rådets beslutning 90/424/EØF

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1258/1999 af 17. maj 1999 om finansiering af den fælles landbrugspolitik (1), særlig artikel 3, stk. 4, og

ud fra følgende betragtninger:

(1) I medfør af artikel 3, 4, 6 og 11 i Rådets beslutning 90/424/EØF af 26. juni 1990 om visse udgifter på veterinærområdet (2) har medlemsstaterne ret til tilskud fra Fællesskabet til udryddelse af de sygdomme, der er nævnt i ovennævnte artikler, i de deri nævnte situationer, hvis visse regler er opfyldt.

(2) Det fremgår af artikel 6, stk. 3, og artikel 11, stk. 5, i beslutning 90/424/EØF, at afgørelserne om finansielt tilskud skal fastsætte de støtteberettigede udgifter, og i artikel 4 og 11 henvises der til artikel 3, herunder til bestemmelser om procedure.

(3) I henhold til artikel 40a i beslutning 90/424/EØF forvaltes de udgifter, der finansieres i medfør af denne beslutning, direkte af Kommissionen, i overensstemmelse med artikel 148 i Rådets forordning (EF, Euratom) nr. 1605/2002 af 25. juni 2002 om finansforordningen vedrørende De Europæiske Fællesskabers almindelige budget (3).

(4) Forordning (EF) nr. 1258/1999 indeholder imidlertid ingen regler om forvaltningen af sådanne midler. Hertil kommer, at beslutning 90/424/EØF fastlægger betingelserne for at opnå tilskud fra Fællesskabet. Disse betingelser har behov for en nærmere præcisering.

(5) Af hensyn til forenkling af og gennemsigtighed i den finansielle forvaltning af midlerne, og for at sikre medlemsstaterne ligebehandling og at forebygge en for høj værdiansættelse af godtgørelsesberettigede dyr og produkter bør der foretages visse præciseringer og fastsættes regler om medlemsstaternes ansøgninger om udgiftsgodtgørelse, bl.a. om fristen for udbetaling af godtgørelsen til ejeren af dyrene eller produkterne og om, for hvilket beløb der kan ydes tilskud fra Fællesskabet.

(6) For at sikre en sund finansforvaltning er der behov for hurtigt at disponere over informationer om sygdomshåndteringen og bl.a. regelmæssige overslag over medlemsstaternes udgifter.

(7) I henhold til artikel 3, stk. 2, i forordning (EF) nr. 1258/1999 finansieres veterinær- og plantesundhedsforanstaltninger, som foretages efter Fællesskabets regler, af Den Europæiske Udviklings- og Garantifond for Landbruget, Garantisektionen. Finanskontrollen foretages efter bestemmelserne i artikel 8 og 9 i nævnte forordning.

(8) I betragtning af de særlige forhold, der gør sig gældende for avl af dyr af hestefamilien, og konsekvenserne heraf for håndteringen af relevante sygdomme bør dyr af hestefamilien ikke være omfattet af denne forordnings anvendelsesområde, uden at dette dog berører bestemmelserne i beslutning 90/424/EØF.

(9) Det er nødvendigt at fastlægge de omregningskurser, der skal gælde for ansøgninger om udgiftsgodtgørelse indgivet i nationale valutaer i betydningen i artikel 1, litra d), i Rådets forordning (EF) nr. 2799/98 af 15. december 1998 om den agromonetære ordning for euroen (4).

(10) For så vidt angår finansrevision, er det vigtigt at fastlægge, hvorledes denne skal foregå.

(11) Kommissionen bør kunne ændre de frister og nedsættelser af støtteberettigede udgifter, der er anført i nærværende forordning, hvis medlemsstaterne fremlægger velunderstøttede grunde hertil, bl.a. med hensyn til tilpasningen af de administrative bestemmelser til kravene i forordningen.

(12) De i denne forordning fastsatte foranstaltninger er i overensstemmelse med udtalelse fra komitéen for Den Europæiske Udviklings- og Garantifond for Landbruget —

UDSTEDT FØLGENDE FORORDNING:

Artikel 1

Anvendelsesområde

1. Denne forordning finder anvendelse på de finansielle tilskud fra Fællesskabet, som medlemsstaterne kan modtage til dækning af de støtteberettigede udgifter, der er fastsat i artikel 3, 4 og 5 i nærværende forordning, til foranstaltninger til bekæmpelse af de sygdomme og i de situationer, der er nævnt i artikel 3, stk. 1, i beslutning 90/424/EØF, undtagen sygdomme hos dyr af hestefamilien, og i beslutningens artikel 4, stk. 1 og 2, artikel 6, stk. 2, og artikel 11, stk. 1.

2. Uden at dette berører eventuelle supplerende betingelser for støtteberettigelse, som kan fastsættes i de afgørelser, der omtales i artikel 3, stk. 4, artikel 6, stk. 2 og 3, og artikel 11, stk. 4, i beslutning 90/424/EØF (herefter »særlige beslutninger«), kan anvendelsen af denne forordning i disse afgørelser udstrækkes til at omfatte finansiering af andre foranstaltninger end dem, der er nævnt i stk. 1 til nærværende artikel, herunder:

a) til godtgørelse i tilfælde af vaccination som nævnt i artikel 11, stk. 4, litra a), nr. v), i beslutning 90/424/EØF

b) til operationelle omkostninger i forbindelse med foranstaltninger som nævnt i artikel 3, stk. 2a, og artikel 6, stk. 2, i beslutning 90/424/EØF.

3. Denne forordning berører ikke princippet om, at der kun kan ydes finansielt tilskud fra Fællesskabet til dækning af de udgifter, medlemsstaterne har afholdt, hvis de fællesskabsretlige regler er overholdt.

Artikel 2

Definitioner

I denne forordning forstås ved:

a) »hurtig og passende godtgørelse«: udbetaling senest 90 dage efter nedslagningen af dyr af et beløb svarende til markedsprisen

b) »markedspris«: den pris, som ejeren normalt kunne have fået for dyret, umiddelbart inden det blev smittet eller slået ned, under hensyn til dets egnethed, kvalitet og alder

c) »rimelige udgifter«: udgifter til køb af materialer eller tjenesteydelser til priser, der ikke står i et urimeligt forhold til gældende markedspriser, før sygdommen konstateredes

d) »nødvendige udgifter«: udgifter til køb af materialer eller tjenesteydelser nævnt i artikel 3, stk. 2, eller artikel 11, stk. 4, litra a), nr. i)-iv), og litra b), i beslutning 90/424/EØF, hvis art og direkte forbindelse til de støtteberettigede udgifter som defineret i denne forordnings artikel 3 er dokumenteret

e) »obligatorisk nedslagning«: obligatorisk nedslagning, hvor der er konstateret sygdomsudbrud, og præventiv nedslagning (i tilfælde af kontakt, udbrud i nærområde, mistanke, forebyggende vaccination), sidstnævnte dog kun efter udtrykkelig ordre og på grund af en specifik sundhedsrisiko.

Definitionerne i litra a)-d) finder også anvendelse ved obligatorisk destruktion af æg.

Artikel 3

Udgifter, hvortil Fællesskabet kan yde finansielt tilskud

Medlemsstaterne kan modtage finansielt tilskud fra Fællesskabet til:

a) hurtig og passende godtgørelse til ejere, som har måttet foretage obligatorisk nedslagning af dyr eller obligatorisk destruktion af æg, i overensstemmelse med artikel 3, stk. 2, første og syvende led, og artikel 11, stk. 4, litra a), nr. i), i beslutning 90/424/EØF

b) operationelle omkostninger, der er betalt, og som er afholdt i forbindelse med obligatorisk nedslagning og obligatorisk destruktion af dyr og kontaminerede produkter, til rengøring og desinficering af lokaler og til rengøring og desinficering af kontamineret materiel eller til destruktion heraf, hvis det er nødvendigt, jf. artikel 3, stk. 2, første, andet og tredje led, og artikel 11, stk. 4, litra a), nr. i)-iv), samt litra b), i beslutning 90/424/EØF

c) udgifter, der er betalt, og som er afholdt i forbindelse med andre foranstaltninger, der kan vedtages inden for rammerne af og i overensstemmelse med de betingelser, der fastlægges i de særlige beslutninger om Fællesskabets finansielle tilskud til sådanne foranstaltninger, herunder udgifter til eventuel vaccination.

Artikel 4

Beregning af maksimal støtteberettiget godtgørelse pr. dyr

1. Den enhedspris pr. dyr eller produkt, der anvendes ved beregningen af Fællesskabets finansielle tilskud, kan ikke overstige den gennemsnitlige enhedspris, der beregnes ved at dividere det samlede beløb, der er udbetalt i godtgørelse for de pågældende dyr eller produkter, med antallet af dyr eller produkter, godtgørelsen vedrører. Der kan dog højst udbetales:

a) 900 EUR pr. aflivet stykke kvæg

b) 125 EUR pr. aflivet svin

c) 100 EUR pr. aflivet får eller ged

d) 2,20 EUR pr. aflivet høne til ægproduktion, og 1,20 EUR pr. aflivet høne til kødproduktion

e) 0,20 EUR pr. destrueret rugeæg, og 0,04 EUR pr. destrueret konsumæg.

Når den beregnede gennemsnitlige enhedspris overstiger de i første afsnit fastsatte maksimumssatser, og når det er berettiget under hensyn til både de markedspriser, som medlemsstaten har indberettet i medfør af artikel 6, stk. 1, og resultatet af de revisioner, der gennemføres i henhold til artikel 10, lægger Kommissionen den beregnede pris til grund ved beregningen af EF-tilskuddet.

2. De i stk. 1 anførte lofter ajourføres og suppleres af Kommissionen for alle eller en del af dyre- og produktkategorierne for at tage højde for udviklingen på markedet, herunder inflationsraten.

Artikel 5

Beregning af Fællesskabets tilskud til operationelle omkostninger

1. Fællesskabets tilskud til de i artikel 3, litra b) og c), omhandlede udgifter ydes udelukkende til godtgørelse af nødvendige og rimelige udgifter henhørende under de støtteberettigede udgifter, som er fastlagt i bilag I.

2. Ved beregningen af Fællesskabets tilskud kan bl.a. følgende af medlemsstaternes udgifter ikke tages i betragtning:

a) moms og andre afgifter

b) løn til embedsmænd og andre offentligt ansatte

c) udgifter til brug af offentligt materiel og materialer, herunder transportmidler, bortset fra hjælpematerialer

d) godtgørelser som følge af andre nedslagninger end de obligatoriske

e) godtgørelser kumuleret med andre former for EF-støtte, såsom slagtepræmier, i strid med EF-forskrifterne

f) godtgørelser i forbindelse med nedrivning eller renovering af landbrugsbygninger, infrastrukturomkostninger og omkostninger, der skyldes økonomiske tab eller arbejdsløshed som følge af sygdomsforekomsten eller som følge af forbud mod genoprettelse af besætningen.

Artikel 6

Oplysninger forud for tildeling af tilskud fra Fællesskabet

1. Hvis der opstår en af de situationer, der er omfattet af artikel 1, stk. 1, på en medlemsstats område, underretter medlemsstaten inden 30 dage efter den officielle bekræftelse af det første udbrud Kommissionen om, hvilke dyre- eller produktkategorier der er berørt, og om markedsprisen for hver af disse kategorier.

2. Senest to måneder efter den officielle bekræftelse af det første udbrud og derefter hver anden måned indgiver medlemsstaten i elektronisk format et skema som angivet i bilag IIa, med de følgende vigtigste oplysninger om godtgørelsesomkostningerne: antallet af aflivede dyr pr. kategori, eller eventuelt antallet af destruerede æg, og det samlede beløb, der allerede er ydet i godtgørelse for hver kategori.

3. Senest tre måneder efter den officielle bekræftelse af det første udbrud og derefter hver anden måned indgiver medlemsstaten i elektronisk format et skema som angivet i bilag IIb, med de følgende vigtigste oplysninger om de operationelle omkostninger: beløb udbetalt til nedslagning, transport og destruktion af dyrekroppe, æg og mælk, til rengøring af, desinficering af og insektbekæmpelse på bedrifter samt til destruktion af foder og eventuelt materialer.

Artikel 7

Betalingsbetingelser og dokumentation

1. Det i artikel 3 omhandlede tilskud udbetales på grundlag af følgende:

a) en officiel anmodning om godtgørelse bilagt en finansieringsrapport indgivet i henhold til denne artikels stk. 2

b) den i bilag V anførte dokumentation for omkostningerne ved de forskellige aktioner, hvortil der ansøges om EF-tilskud

c) en epidemiologisk rapport om hver bedrift, hvor dyr er blevet slået ned eller destrueret

d) resultaterne af eventuelle revisioner, jf. artikel 10.

Den i litra b) nævnte dokumentation samt alle relevante informationer, herunder forretningsmæssige oplysninger, skal efter anmodning stilles til rådighed for Kommissionen til brug for dens kontrol på stedet.

2. Afsnittet om »passende godtgørelse« i den i stk. 1, litra a), omhandlede finansieringsrapport skal indgives i elektronisk format i overensstemmelse med bilag III senest 60 kalenderdage fra datoen for meddelelsen af den særlige beslutning vedrørende det finansielle tilskud.

Afsnittet om godtgørelse af »operationelle omkostninger« i den i stk. 1, litra a), omhandlede finansieringsrapport skal indgives i elektronisk format i overensstemmelse med bilag IV senest seks måneder efter, at det sidste udbrud er blevet konstateret.

Kommissionen kan dog forlænge de i første og andet afsnit nævnte frister, såfremt medlemsstaterne fremlægger objektive og velunderstøttede grunde hertil.

3. Medlemsstaterne træffer i henhold til deres nationale love og administrative bestemmelser de foranstaltninger, som er nødvendige for at:

a) kontrollere, at de sygdomsbekæmpende tiltag, de har finansieret, faktisk er blevet gennemført og er i overensstemmelse med forskrifterne

b) forebygge og forfølge uregelmæssigheder

c) inddrive beløb, der er uretmæssigt udbetalt på grund af uregelmæssigheder eller forsømmelser

d) sørge for hurtig og passende godtgørelse til de i artikel 3, litra a), omhandlede ejere

e) på forhånd tilrettelægge betingelserne for at skaffe og ved offentligt indkøb erhverve de støtteberettigede tjenester og materialer, som er nødvendige for krisestyring, bl.a. til nedslagning, transport, destruktion af dyrekroppe, æg og produkter, rengøring og desinficering, af hensyn til en sund økonomisk forvaltning af deres egne udgifter.

Medlemsstaterne underretter efter anmodning Kommissionen om, hvilke foranstaltninger de har truffet med henblik herpå.

4. Den officielle anmodning om godtgørelse skal under alle omstændigheder indeholde oplysninger om nationale administrative og retslige procedurer angående de finansierede foranstaltninger, herunder verserende sager, de deri involverede beløb og baggrunden for disse procedurer.

Artikel 8

Omregningskurs

Omregningskursen, der skal anvendes ved godtgørelsesanmodninger udtrykt i national valuta i betydningen i artikel 1, litra d), i forordning (EF) nr. 2799/98, i måneden »n«, er kursen på tiendedagen i måneden »n+1« eller den første dag forud herfor, for hvilken der foreligger en kurs.

Artikel 9

Nedsættelse af støtteberettigede udgifter

1. Såfremt myndighederne ikke overholder de frister, der er fastsat i artikel 6, kan de støtteberettigede udgifter nedsættes med indtil 5 % under hensyntagen til kvaliteten af de modtagne informationer og den anmeldte epizootis omfang.

2. Overskridelse af fristerne for indgivelse i artikel 7, stk. 2, medfører, at EF-tilskuddet nedsættes med 25 % for hver kalendermåneds forsinkelse.

3. Såfremt myndighederne udbetaler godtgørelserne efter udløbet af fristen i artikel 2, litra a), finder følgende bestemmelser anvendelse:

a) De støtteberettigede udgifter nedsættes med 25 %, når udbetalingen foretages mellem 91 og 105 dage efter nedslagning af dyr og/eller destruktion af æg.

b) De støtteberettigede udgifter nedsættes med 50 %, når udbetalingen foretages mellem 106 og 120 dage efter nedslagning af dyr og/eller destruktion af æg.

c) De støtteberettigede udgifter nedsættes med 75 %, når udbetalingen foretages mellem 121 og 135 dage efter nedslagning af dyr og/eller destruktion af æg.

d) De støtteberettigede udgifter nedsættes med 100 %, når udbetalingen foretages senere end 135 dage efter nedslagning af dyr og/eller destruktion af æg.

Kommissionen kan dog anvende andre skæringstidspunkter og/eller lavere reduktionssatser eller ingen reduktionssats, såfremt medlemsstaterne fremlægger objektive og velunderstøttede argumenter herfor.

4. Såfremt modtagerne gør indsigelse mod godtgørelsen, suspenderes fristerne i stk. 3 for de pågældende sager.

Artikel 10

Revision

Kommissionen kan i samarbejde med de kompetente myndigheder foretage revision af gennemførelsen af de foranstaltninger, der er omhandlet i artikel 3 og artikel 7, stk. 3, for så vidt angår de dermed forbundne udgifters støtteberettigelse, og revision på stedet i medlemsstaten.

Revision kan bl.a. have til formål at kontrollere bilag og overensstemmelse mellem de finansielle dossier, for så vidt angår dyrenes pris, antal, alder og vægt, læggedato for æggene, aktuelle fakturaer, bedrifternes registre, og overtagelses- og transportdokumenter.

Artikel 11

Ikrafttrædelse

Denne forordning træder i kraft på tyvendedagen efter offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 28. februar 2005. På Kommissionens vegne Markos KYPRIANOU Medlem af Kommissionen

(1) EFT L 160 af 26.6.1999, s. 103.

(2) EFT L 224 af 18.8.1990, s. 19. Senest ændret ved forordning (EF) nr. 806/2003 (EUT L 122 af 16.5.2003, s. 1).

(3) EFT L 248 af 16.9.2002, s. 1.

(4) EFT L 349 af 24.12.1998, s. 1.

BILAG I Støtteberettigede udgifter, jf. artikel 5, stk. 1 1. Udgifter til obligatorisk nedslagning af dyr: a) løn og honorarer til personale, der er særligt ansat til nedslagningen b) hjælpematerialer og specifikt udstyr til nedslagning c) køb af tjenester eller leje af materiel til transport af dyr til nedslagningsstedet. 2. Udgifter til destruktion af dyrekroppe og/eller æg: a) destruktion: køb af tjenester eller leje af materiel til transport af dyrekroppe og/eller æg til destruktionsanstalten, behandling af dyrekroppe og/eller æg på destruktionsanstalten, hjælpematerialer og specifikt udstyr til destruktion af æg og kødmel b) nedgravning: særligt ansat personale, køb af tjenester eller leje af materiel til transport og nedgravning af dyrekroppe og/eller æg samt produkter til desinficering af bedriften c) forbrænding, eventuelt på stedet: særligt ansat personale, brændstof eller andet materiale, køb af tjenester eller leje af materiel til transport af dyrekroppe og/eller æg samt produkter til desinficering af bedriften. 3. Udgifter til rengøring (1) af, desinficering (1) af og insektbekæmpelse på bedrifter: a) produkter til rengøring, desinficering og insektbekæmpelse b) løn og honorarer til særligt ansat personale. 4. Udgifter til destruktion af kontamineret dyrefoder (1) og/eller mælk (1): a) godtgørelse af indkøbsprisen for dyrefoder og/eller mælk b) køb af tjenester eller leje af materiel til transport og destruktion af dyrefoder og/eller mælk. 5. Udgifter til godtgørelse for destruktion af kontamineret udstyr til markedsværdi (1). 6. For så vidt angår vaccination, kan de støtteberettigede udgifter omfatte løn og honorarer til personale, der er særligt ansat hertil, hjælpematerialer og specifikt udstyr til vaccination og i givet fald medlemsstatens indkøb af vaccine, såfremt Fællesskabet ikke er i stand til at levere den nødvendige vaccine til udryddelse af sygdommen. (1) Ikke relevant for bluetongue hos får.

BILAG IIa Oplysninger forud for tildeling af tilskud fra Fællesskabet (sygdommens navn) (år) (medlemsstat): godtgørelse Dyreart eller produkttype Antal Godtgørelse (i national valuta)

BILAG IIb Oplysninger forud for tildeling af tilskud fra Fællesskabet (sygdommens navn) (år) (medlemsstat): operationelle omkostninger Aktion Beløb (i national valuta) Nedslagning Transport af: — dyrekroppe … — æg … — mælk … Destruktion af: — dyrekroppe … — æg … — mælk … Destruktion af foder Destruktion af materiel Rengøring Desinficering/insektbekæmpelse I alt

BILAG III Anmodning om tilskud til godtgørelse af prisen på dyr, hvoraf der er foretaget obligatorisk nedslagning af dyr eller på æg, hvoraf der er foretaget obligatorisk destruktion Udbrud nr. Kontakt med udbrud Andet Bedriftens identifikationsnummer Bedriftsejer Bedriftens beliggenhed Dyreejer Dato for nedslagning Nedslagning Destruktionsmetode Vægt ved destruktion Antal dyr pr. art Udbetalt beløb pr. art Andre godtgørelsesbeløb udbetalt direkte til bedriftsejeren (ekskl. moms) Godtgørelse i alt (ekskl. moms) Udbetalingsdato Efternavn Fornavn Efternavn Fornavn Gård Slagteri Destruktionsanstalt Forbrænding på stedet Andet (specificeres) Søer Orner Pattegrise Svin Søer Orner Pattegrise Svin

Udbrud nr. Kontakt med udbrud Andet Bedriftens identifika-tionsnummer Bedriftsejer Bedriftens beliggenhed Dyreejer Dato for nedslagning Nedslagning Destruktionsmetode Vægt ved destruktion Antal dyr pr. art Udbetalt beløb pr. art Andre godtgørelsesbeløb udbetalt direkte til bedriftsejeren (ekskl. moms) Godtgørelse i alt (ekskl. moms) Udbetalingsdato Efternavn Fornavn Efternavn Fornavn Gård Slagteri Destruktionsanstalt Forbrænding på stedet Andet (specificeres) Køer (1) Kvier Kalve Tyre Køer Kvier Kalve Tyre

Udbrud nr. Kontakt med udbrud Andet Bedriftens identifikationsnummer Bedriftsejer Bedriftens beliggenhed Dyreejer Dato for nedslagning Nedslagning Destruktionsmetode Vægt ved destruktion Antal dyr pr. art Udbetalt beløb pr. art Andre godtgørelsesbeløb udbetalt direkte til bedriftsejeren (ekskl. moms) Godtgørelse i alt (ekskl. moms) Udbetalingsdato Efternavn Fornavn Efternavn Fornavn Gård Slagteri Destruktionsanstalt Forbrænding på stedet Andet (specificeres) Får Geder Andre Får Geder Andre Hunfår Væddere Lam Geder Bukke Kid Hunfår Væddere Lam Geder Bukke Kid

Udbrud nr. Kontakt med udbrud Andet Bedriftens identifikationsnummer Bedriftsejer Bedriftens beliggenhed Dyreejer Dato for nedslagning Nedslagning Destruktionsmetode Vægt ved destruktion Antal dyr pr. art Udbetalt beløb pr. art Andre godtgørelsesbeløb udbetalt direkte til bedriftsejeren (ekskl. moms) Godtgørelse i alt (ekskl. moms) Udbetalingsdato Efternavn Fornavn Efternavn Fornavn Gård Slagteri Destruktionsanstalt Forbrænding på stedet Andet (specificeres) Får Geder Andre Får Geder Andre Hunfår Væddere Lam Geder Bukke Kid Hunfår Væddere Lam Geder Bukke Kid

Udbrud nr. Kontakt med udbrud Andet Bedriftens identifikationsnummer Bedriftsejer Bedriftens beliggenhed Dyreejer Dato for nedslagning Nedslagning Destruktionsmetode Vægt ved destruktion Antal dyr pr. art Udbetalt beløb pr. art Andre godtgørelsesbeløb udbetalt direkte til bedriftsejeren (ekskl. moms) Godtgørelse i alt (ekskl. moms) Udbetalingsdato Efternavn Fornavn Efternavn Fornavn Gård Slagteri Destruktionsanstalt Forbrænding på stedet Andet (specificeres) Får Geder Andre Får Geder Andre Hunfår Væddere Lam Geder Bukke Kid Hunfår Væddere Lam Geder Bukke Kid (1) Angiv kategori: malke- og/eller kødkvæg.

BILAG IV Anmodning om tilskud til godtgørelse af andre omkostninger »Andre omkostninger« udtrykt i national valuta, ekskl. moms (ekskl. godtgørelse for værdien af dyrene og/eller æggene) Bedriftens nr. Aktion Nedslagning Destruktion af dyrekroppe (transport og behandling) Destruktion af æg (transport og behandling) Rengøring og desinficering/insektbekæmpelse (løn og produkter) Foder og mælk (godtgørelse og destruktion) Udstyr (godtgørelse og destruktion) I alt